La Filmoteca d’Estiu projecta ‘Tarde para la ira’ en tres sessions – Noticies en Valencià de València Castelló i Alacant\n28 julio, 2017 vlcseo 177 Views 0 Comments\nLa Filmoteca d’Estiu projecta aquest dissabte, 29 de juliol, a les 22.30 hores, als jardins del Palau de la Música, ‘Tarde para la ira’, de Raúl Arévalo. La pel·lícula podrà veure’s també el diumenge 30 i el dilluns 31.\nGuanyadora de quatre premis Goya, incloent-hi Millor Pel·lícula i Director Novell, ‘Tarde para la ira’ conta la història de Curro, que té ganes de començar una nova vida junt amb la seua nóvia i el seu fill, després de passar huit anys en la presó per participar en l’atracament a una joieria. No obstant això, es trobarà amb una situació inesperada.\nProtagonitzada per Antonio de la Torre, Luis Callejo, Ruth Díaz i Manolo Solo, l’òpera prima de l’actor Raúl Arévalo és un thriller narrat amb un excel·lent pols narratiu, una història de venjança que mescla costumisme, codis del cine negre i ecos del cine de Sam Peckinpah. L’encertada decisió de filmar-la en súper 16 mil·límetres dota la pel·lícula de la textura bruta que demanda el seu clima sòrdid i asfixiant.\nOrganitzada per l’Institut Valencià de Cultura, la Filmoteca d’Estiu és possible gràcies a la col·laboració de l’Ajuntament de València, que cedeix els jardins del Palau de la Música com a espai de les projeccions, el patrocini de Gas Natural Cegas i la col·laboració de Cerveza Turia. Les projeccions de la Filmoteca d’Estiu se celebren de dilluns a diumenge, excepte els dimecres, que no hi ha sessió. La projecció s’iniciarà a les 22.30 hores i la taquilla s’obrirà a les 21.00 hores. El preu de l’entrada general és de 3,50 euros i 25 euros per a l’abonament de deu sessions.\n← L´Hemisfèric estrena el seu show d’il·luminació previ a cada projecció\nEl Consell aprova el decret pel qual es redueixen les taxes universitàries per al curs 2017-2018 →\nLa fira de la Cervesa arriba a Paterna el mes d’Abril\nLa Ciutat dels Arts i els Ciències ha posat en marxa en l'Hemisfèric un espectacle de llum amb una duració


Estols de cigonyes fan parada i fonda a Osona | Osona.com\nEstols de cigonyes fan parada i fonda a Osona\nEl Grup d’Anellament de Calldetenes recull dades sobre les aus en migració\nper Redacció Osona.com , 2 de febrer de 2016 a les 16:54 |\nMembres del Grup d’Anellament de Calldetenes, recollint dades. Foto: GACO\nAquest cap de setmana s’han observat diversos grups de cigonyes a Osona. En concret, se n’han vist a L’Esquirol, Cantonigròs, Manlleu, les Masies de Roda i Olost, entre altres punts de la comarca. Es tracta de cigonyes que van cap al centre d’Europa, on criaran aquesta primavera, després d’haver passat uns mesos a l’Àfrica.\nEl Grup d’Anellament de Calldetenes (GACO) aprofita que les cigonyes es paren per passar la nit en teulades, campanars, arbres, torres d’electricitat o camps, per llegir les anelles que porten algunes d’elles. Les anelles llegides es comuniquen a l’Institut Català d’Ornitologia, que es coordina amb entitats similars d’altres països, i així es pot conèixer detalls dels desplaçaments migratoris d’aquests ocells.\nEntre el dijous 29 de gener i l’1 de febrer, des del GACO s’han comptabilitzat més de 200 cigonyes i s’han llegit 75 anelles.\nPer poder portar a terme aquesta tasca, és necessari detectar el més aviat possible l’arribada dels grups de cigonyes. Per això, des del GACO, agraeixen la col·laboració de totes les persones que participen, ja sigui avisant o llegint anelles, i demanen a tothom que vegi cigonyes que ho comuniqui a través dels telèfons que apareixen al web de l’entitat (trucada o whatsapp), indicant el lloc on es veuen, quantes n'hi ha aproximadament, si volen en quina direcció o si estan parades.\nCom a dades destacables, a finals de l’estiu del 2015, quan els grups de cigonyes anaven cap al sud, entre l’11 d’agost i el 26 de setembre, des del GACO es van comptabilitzar 2.386 cigonyes a la comarca i es van poder llegir 333 anelles, una quantitat molt superior a anys anteriors. D'aquesta manera, el GACO, amb el suport del Grup de Naturalistes d’Osona (GNO), lidera la recollida de dades a Catalunya, d'aquesta espècie en migració.\nVida social, Grup d'Anellament de Calldetenes-Osona, cigonya, fauna


Participació comunitària i co-disseny en arquitectura residencial. Crònica de la 3a jornada de reflexió sobre arquitectura i transformació social - Sostre Cívic\nParticipació comunitària i co-disseny en arquitectura residencial. Crònica de la 3a jornada de reflexió sobre arquitectura i transformació social\nEl passat dijous dia 3 vam celebrar per tercer any consecutiu, la nostra jornada de debat al voltant de l’arquitectura com eina de transformació social. Les jornades s’han consolidat com una cita anual en la qual parem màquines per unes hores, i fem una reflexió més teòrica i pausada sobre la pràctica arquitectònica i la seva empremta dialèctica en el progrés social.\nCom en anteriors jornades, l’objecte del debat d’enguany no era tant parlar d’arquitectura en si, quant a morfologia o tècnica, sinó de com l’arquitectura pot ser transformadora en termes socials: en apoderament de les ciutadanes, en canvis en les maneres d’habitar i relacionar-se, a crear i mantenir cohesió social, equitat, etc. I enguany, vam voler centrar l’objecte de discussió en un tema que ens apassiona: la participació de les persones usuàries en el disseny i, fins i tot, la construcció dels habitatges cooperatius. Un debat pendent i recurrent en el debat arquitectònic des dels anys 60, però que a l’última dècada ha tornat a emergir amb força, i bon exemple d’això són els projectes que desenvolupem en la nostra cooperativa. Les més de 100 persones inscrites a aquest debat acredita que la gent té ganes d’aprendre i parlar-hi!\nLa primera ponència va ser d‘Inés de Rivera, arquitecta, docent i investigadora. És sòcia fundadora de STEM arquitectes i, entre altres coses, membre del grup de recerca Territori i Paisatge de la Universitat Rovira i Virgili. La seva intervenció comença amb una introducció de les diferents experiències històriques on l’edificabilitat d’habitatges s’ha fet tenint en compte l’equilibri entre comunitat i individu. Després entra en matèria i ens explica el procés participatiu entre ella, com arquitecta, i el grup de persones usuàries d’un dels projectes d’habitatge cooperatiu de Sostre Cívic: el de Cal Paler Nou, a Cardedeu, que ara està precisament en fase de promoció.\nEl procés participatiu a Cardedeu va tenir en compte l’ús de la globalitat de l’edifici per part dels seus futurs habitants: des del carrer, els espais comuns de relació… fins a les unitats de convivència. També la diversitat de persones que hi habitaran, amb atenció especial per als infants (amb pràctiques pedagògiques específiques). En un dels tallers, fins i tot, es va arribar a reproduir a escala 1:1, sobre el terra d’un poliesportiu, cada espai de convivència, convidant a les persones participants que moblessin i distribuïssin els seus propis espais. Aquests tallers, no només van servir per a dissenyar els espais comuns de l’edifici sinó que també es va posar sobre la taula els materials, perquè les persones usuàries coneguessin el ventall d’opcions disponibles i escollissin amb quines estan més còmodes.\nLa intervenció de Rivera acaba plantejant un dubte al voltant, precisament, del títol de la jornada: l’arquitectura és una eina per a la transformació social? O, a l’inrevés, és l’arquitectura la que ha d’estar a l’altura dels reptes que planteja la transformació social?\nEn segon lloc, des de Ginebra (Suïssa) parla Stéphane Fuchs, arquitecte fundador i director de l’equip d’arquitectura Atba, que porta treballant des de 1999 amb una filosofia que integra l’arquitectura, l’ecologia i la participació activa dels futurs habitants dels seus projectes. Durant la seva intervenció ens explica el procés participatiu d’una cooperativa d’habitatge a Suïssa, des de la seva gestació fins al moment de la convivència.\nL’experiència que aporta al debat és un gran edifici prop del centre de Ginebra, amb 38 unitats de convivència en sis pisos i amb locals comercials. La iniciativa parteix de diferents grups de persones interessades a construir un habitatge cooperatiu en un solar públic que el govern local els hi va cedir. Fuchs explica que les peticions del grup de futurs convivents eren molt ambicioses i anaven enfocades, sobretot, a aspectes mediambientals (tractament d’aigües, aprofitament energètic, minimitzar els espais del cotxe, ascensors, etc.). S’ha de tenir en compte que l’estat suís posa límits pressupostaris en les noves construccions, el que va ser tot un repte per fer un edifici tan ambiciós com desitjava el grup.\nEs van realitzar 140 tallers, amb especial èmfasi en debatre els materials sostenibles amb el medi ambient. El resultat és un edifici 100% eficient, amb un únic ascensor i tres sistemes d’escales amb molts carrers interiors per facilitar les trobades de la gent que hi habita; façanes perspirants amb 2000 bales de palla i caixes construïdes in situ; 150 aparcaments per bicicletes i només 15 per cotxes. Actualment les persones que hi viuen gestionen autònomament tot el manteniment i el mateix Fuchs, explica, té el seu despatx d’arquitectura al mateix edifici que ell va dissenyar! En plena convivència harmònica amb els veïns i veïnes, satisfetes del resultat final.\nI per últim, per completar el seguit d’experiències internacionals, creuem l’Atlàntic fins a l’Uruguai amb Raúl Vallés. Arquitecte, docent, investigador i consultor, el seu treball s’ha orientat especialment al cooperativisme d’habitatge, on ha estat assessor i autor de projectes. També des de l’administració pública com la Direcció d’Habitatge del Ministeri d’Habitatge de l’Uruguai. Ell ens parla sobre la realitat cooperativa, la participació i autoconstrucció a l’Uruguai, on la participació no és una opció: està regulada per llei!\nEl moviment cooperatiu té una llarga tradició de mobilització social urbana i reivindicació al seu país. El paper de l’Estat és molt important per entendre l’ampli desenvolupament de l’habitatge cooperatiu a l’Uruguai. El cooperativisme ha estat la política principal d’habitatge social durant anys per molts governs progressistes: tant en l’accés al sòl com en finançament de les quotes. El ministeri d’Habitatge d’Uruguai regula l’habitatge cooperatiu, i exigeix l’autogestió col·lectiva dels projectes d’habitatge per expedir certificacions i tenir capacitat d’accedir a finançament. També, el mateix ministeri, centralitza el suport tècnic als projectes arquitectònics. Igual que a Sostre Cívic, l’habitatge cooperatiu és en règim de “cessió d’ús”. Allà la propietat col·lectiva de tots els projectes es desenvolupa a través del “suport mutu”: un procés d’autoconstrucció col·lectiva on l’aportació en l’esforç de treball dels participants és un valor econòmic més que s’integra al cost del projecte. Aquest procés, és un procés inclusiu, amb mirada de gènere i d’integració de les diferents capacitats.\nVallés complementa la seva aproximació al marc on es mou l’habitatge cooperatiu a l’Uruguai comentant diferents eines metodològiques d’acció participativa i co-disseny. Mitjançant, com s’han explicat també a les diferents ponències de la jornada, diferents tallers on cal abordar totes les dimensions: la mateixa llar, l’hàbitat col·lectiu i la relació amb l’entorn. Acaba la seva intervenció exemplificant decisions concretes derivades de la participació col·lectiva en projectes d’habitatge cooperatiu al país sud-americà.\nEl debat va acabar amb diferents preguntes que els assistents van traslladant als ponents, com per exemple com l’habitatge cooperatiu treballa les cures dins la comunitat. El podeu recuperar en vídeo aquí:\n« Resum de l’Assemblea General Ordinària del 10 de desembre de 2020\nCrònica de la xerrada “Cures en la convivència de persones grans” »


Agricultura - Programa 2019 | Imparables - Compromís\nL’agricultura, la ramaderia, la pesca i el desenvolupament rural constitueixen una part fonamental de la nostra economia, del nostre paisatge i de la nostra manera d’entendre el món. Les persones han de poder viure del camp, per això l’aplicació de polítiques encaminades a la seua sostenibilitat és fonamental per a garantir un territori amb futur i que al mateix temps genere oportunitats laborals dignes.\nLes condicions naturals del País Valencià han consolidat al llarg del temps un sector econòmic clau i potent com és l’agroalimentari, essencial i estratègic per a la nostra comunitat a molts nivells: polític, territorial, econòmic, social i ambiental. L’estima per la terra implica un sentiment comú de defensa del territori.\nImpulsarem la Llei per a les eleccions al camp valencià i el Consell Agrari Valencià, com a òrgan consultiu de la Conselleria, amb representació de les organitzacions professionals agràries més representatives. A més, promourem el Consell Agroalimentari Valencià: un instrument de participació i consulta amb presència de les entitats representatives en l’àmbit del món rural i la cadena alimentària.\nMillorarem el model de servei del sector agrari, mitjançant la reactivació de les oficines comarcals com a oficines d’atenció i promoció del sector primari valencià, desenvolupant un paper impulsor i promotor del sector agroalimentari i del medi rural valencià.\nIncorporarem especialistes en matèria agrària a l’Oficina de la Comunitat Valenciana a Brussel·les, nexe de la Generalitat Valenciana amb la UE i els subsectors agraris valencians, referència i vehicle per a la vertebració dels subsectors agraris valencians, amb l’objecte d’articular un lobby valencià real a les institucions comunitàries.\nImpulsarem una estratègia per a la indústria agroalimentària valenciana basada en el producte de proximitat, de qualitat i ecològic, prioritzant el finançament d’inversions i/o nous projectes que donen valor a la cadena.\nElaborarem una Llei valenciana d’estructures comercials que unifique la legislació actual i incorpore una nova regulació sobre mercats locals i de proximitat, així com mesures de millora de la competitivitat.\nImpulsarem iniciatives per a la conversió de l’agricultura de secà i la ramaderia extensiva cap a la producció ecològica, que haurà de contemplar mesures econòmiques i fiscals, mesures d’R+D+i i de formació continuada i instruments de finançament.\nImplementarem la Llei d’estructures agràries de la Comunitat Valenciana, que afavorirà la viabilitat i racionalitat de les explotacions agràries, mantenint la biodiversitat dels agrosistemes, béns patrimonials i tots aquells factors de diferenciació que vagen en benefici de la qualitat agroalimentària.\nPromourem la Llei de pasturatge racional, en la qual es reconega el seu valor ambiental, amb l’equilibri de les càrregues ramaderes a les nostres muntanyes, i es garantisquen els serveis necessaris per a la transhumància, transtermitància i la pastura.\nDesenvoluparem la Llei de pesca marítima i aqüicultura per promoure la diversificació de l’activitat pesquera, l’aturada biològica i el foment de la gastronomia i el turisme d’aquest sector primari.\nPresentarem el Pla director citrícola de la Comunitat Valenciana (2019-2023), amb l'objectiu de millorar la posició competitiva de la citricultura valenciana.\nDefensarem que l’agroalimentació quede fora dels acords comercials extracomunitaris per protegir la seguretat fitosanitària i alimentària de les nostres produccions, la sobirania alimentària i el futur del món agrari i el seu desenvolupament rural; així com tots els serveis ecosistèmics que aporta al conjunt de la UE.\nReclamarem al govern de l’Estat que recupere les taxes d’inversió pressupostària per tal de realitzar polítiques efectives de manteniment i defensa dels recursos agraris, ramaders, forestals i pesquers.


El Cortalet - Empúries - D'excursió per Catalunya\nExcursionistes.cat - Pep Roca Riera 8 de maig de 2016\nCamins de la Mediterrània – etapa 9\nAquesta etapa comença tot seguint l’itinerari principal de visita del Parc Natural dels Aiguamolls de l’Empordà, que és una joia ecològica i paisatgística. En el moment de començar aquest itinerari de natura, convé corregir una mica la mentalitat excursionista i fer-la del tot naturalista, cal oblidar-se dels GPS, telèfons mòbils, i rellotges tot guardant-los a la motxilla perquè en aquest camí i en aquest punt, durant els tres primers quilòmetres, no sabrem si anar a un punt o altre per veure si encara queden les aus vingudes i aixoplugades des dels llocs on fa més fred que aquí. Un cop fora del Parc, el camí voreja de prop el riu Fluvià fins a l’Armentera en un terreny d’alt valor ecològic. Després d’una estona de paisatge rural venen els plats forts de la jornada, visitarem Sant Martí d’Empúries, entitat de població de caràcter medieval, i als segles IX, X i XI va ser la capital del Comtat d’Empúries fins que el 1078 es va traslladar a Castelló d’Empúries, lloc menys exposat als atacs. El conjunt històric està declarat bé cultural d’interès nacional.\nTambé podrem visitar el moll grec i finalment, acabarem l’etapa d’avui a l’Escala, població situada entre la mar Mediterrània i un conjunt de turons dels últims contraforts del massís del Montgrí.\nEl Cortalet (15 m), entrada i visites diverses al parc d’Aiguamolls del Empordà (1h), Aguaita de Matà, Platja la Llarga, pont llevadís, urbanització aturada de Fluvià Marina, Riu Fluvià, Sant Pere Pescador (15 m), Urbanització Club Nàutic Sant Pere, Riu Fluvià, Parc Forestal el Riu, l’Armentera, Rec del molí d’Armentera, Cinclaus (20 m), Carretera GEP-6304, Forn de calç, Cruïlla de Sant Martí d’Empúries, Passeig d’Empúries.\nEl Cortalet (aiguamolls de l’Empordà)\nCinclausEl CortaletL'ArmenteraSant Martí d'EmpúriesSant Pere Pescador


Chobe River Lodge - Estada\nHabitació doble espaiosa amb bany privat i terrassa amb vistes al riu Chobe. Els llits es poden convertir en dos llits individuals o en un llit king size. Les mosquiteres, aire condicionat, ventilador de sostre, cafetera i tots els articles de tocador necessaris, com ara assecador de cabell i bates, estan disponibles a totes les nostres habitacions.\nHabitació familiar, amb capacitat per a 2 adults i 2 nens, amb bany privat i terrassa amb vistes al riu Chobe. Els llits es poden convertir en dos llits individuals o en un llit king size. Les mosquiteres, aire condicionat, ventilador de sostre, cafetera i tots els articles de tocador necessaris, com ara assecador de cabell i bates, estan disponibles a totes les nostres habitacions.\nPetita habitació doble amb bany privat i terrassa amb vistes al riu Chobe. Els llits es poden convertir en dos llits individuals o en un llit king size. Les mosquiteres, aire condicionat, ventilador de sostre, cafetera i tots els articles de tocador necessaris, com ara assecador i bates, estan disponibles a totes les nostres habitacions


UMH - Àrea d'Emprenedoria Parc Científic de la UMH\nInvestigació: Àrea d'Emprenedoria Parc Científic de la UMH\nPromoure l'emprenedoria i la creació d'empreses innovadores, tant en l'àmbit universitari (spin-offs) com fora d'aquest (start-ups), que ajuden a diversificar i enfortir el teixit empresarial del nostre entorn i que fomenten la creació de llocs de treball d'alta qualificació. Aquest és l'objectiu que persegueix l'Àrea d'Emprenedoria del Parc Científic de la UMH des del seu naixement en l'any 2012.\nA més d'altres accions formatives en què pot participar qualsevol persona, l'Àrea d'Emprenedors organitza programes oberts a tota la societat que ofereixen finançament, formació i sobretot assessorament personalitzat per a impulsar empreses emergents (start-ups) i empreses derivades (spin-off) innovadores. Aquestes iniciatives per al suport a l'emprenedor són: dos programes propis, la Marató i l'Esprint de Creació d'Empreses UMH, i un altre com a centre coordinador del programa nacional Santander Explorer "Jóvenes con ideas".\nEls guanyadors d'aquestes iniciatives aconsegueixen, a més de finançament, constituir-se i formar part de la xarxa d'empreses del Parc Científic de la UMH. Una ruta de l'emprenedoria que converteix idees emprenedores en empreses emergents (start-ups) i empreses derivades (spin-off) innovadores d'un ecosistema empresarial basat en la tecnologia i el coneixement.\nTanmateix, no són només els emprenedors que passen per aquests programes els qui es beneficien d'aquest assessorament. També ho fan els ciutadans de les localitats vinculades al programa Emprén UMH.\nAmb l'objectiu d'ajudar els ajuntaments i les institucions públiques de la província en la seua aposta per l'emprenedoria i el creixement empresarial, la UMH va posar en marxa en 2016 la xarxa d'acceleradores pública de la província d'Alacant, Emprén UMH. Aquesta iniciativa, que gestiona el Parc Científic de la Universitat, està oberta a tots els ajuntaments interessats a fomentar polítiques d'acceleració emprenedoria i millorar la competitivitat de les empreses del seu municipi.\nEmprén UMH compta en l'actualitat amb dues seus en la província d'Alacant: Asp i Castalla, que durant 2018 celebraran la seua tercera i segona edició respectivament. Els inscrits en aquest programa, ja siguen empreses o emprenedors, reben assessorament, formació i suport integral per part de tècnics del Parc Científic de la UMH i d'un agent d'innovació, que s'encarrega d'atendre les necessitats de cada municipi. Un treball en xarxa per a un servei integral amb un objectiu tan prometedor com ambiciós.\nMÉS INFORMACIÓ EN www.parquecientificoumh.es/emprendedores


Iglesias: “No cediré al xantatge, no som la taula salvació de ningú” | Espanya | EL PAÍS Catalunya\nIglesias: “No cediré al xantatge, no som la taula salvació de ningú”\nPodem tanca files amb el seu projecte enfront la recent iniciativa d'Ara en Comú\nMadrid 12 JUL 2015 - 15:21\tCEST\nPodem ha escenificat aquest dissabte un rotund tancament de files amb el seu projecte polític enfront d'altres opcions d'unitat popular com la que planteja la nova iniciativa ciutadana Ara en Comú, amb el suport de càrrecs d'aquest mateix partit, d'IU i Equo. Els missatges llançats pels líders de la formació que encapçala Pablo Iglesias al Fòrum pel canvi, una mena de conferència política amb 30 taules de debat celebrada en diverses localitzacions del barri madrileny de Vallecas, demostren que la nova plataforma pot representar una amenaça per a la seva estratègia electoral d'acudir en solitari a les eleccions generals. Al missatge d'unitat de la direcció, s'hi han sumat el líder del partit a Aragó, Pablo Echenique, enquadrat en el passat en el sector crític, o Juan Carlos Monedero, vers lliure que va abandonar la cúpula abans de les eleccions autonòmiques i municipals. Però l'andalusa Teresa Rodríguez ha faltat a la cita, no sempre en sintonia amb el nucli dur del partit.\nMilers de simpatitzants es planten davant les primàries d’Iglesias\nIglesias recela de la plataforma Ara en Comú i la vincula a IU\nPodem es reivindica com a “única alternativa” a les polítiques del PP\nIglesias ha estat inequívoc en el míting de tancament de la jornada, en el qual ha al·ludit IU com a “barrufet rondinaire”. “Ara sembla que alguns diuen que ens hem de dissoldre, que la marca Podem ja no serveix, que s'ha quedat vella. Que em perdonin però no cediré al xantatge" d'aquells que posen "500.000 vots damunt de la taula”, ha emfatitzat . “No cediré a cap xantatge, serà la gent la que guanyarà les eleccions”. I ha reiterat: “Nosaltres no som la taula de salvació de ningú”. Iglesias ha arremès amb duresa contra el Govern del PP. "El problema no és que són de dretes, és que són inútils", ha afirmat, a més d'acusar els populars de sobreactuar en el seu canvi d'estil. "Només li falta, a Rajoy, deixar-se cua de cavall i a Pablo Casado portar vambes com Errejón", ha afirmat.\nJuan Carlos Monedero, que ha coordinat una taula anomenada Per una democràcia sense cadenats, ha apel·lat a la “responsabilitat de tot el món”. “El que ens estem jugant és tan important que cap tipus d'interès petit i cap tipus de partit petit pot frenar una cosa que pertany a tots els espanyols”, ha emfatitzat en referència a IU. Monedero ha anat més enllà quan ha llançat un advertiment molt gràfic: “Amb una suma de caparrons de ratolí només es constitueix un ratolí Frankenstein”. Els càrrecs del partit, que afronten també una crisi interna per l'oposició al model de primàries, recorden a les altres forces que “a Podem hi ha lloc per a tothom”.\nEl número dos, Íñigo Errejón, ha vinculat la plataforma Ara en Comú –el nom de la qual és un híbrid de les formacions que van portar a les alcaldies de Madrid i Barcelona Manuela Carmena i Ada Colau–, amb els “damnificats” per l'auge electoral de Podem, en al·lusió a Esquerra Unida. “És clar a qui li interessa un front d'esquerres, a qui li interessa que les coses no canviïn", ha agregat, en línia amb el discurs que manté Pablo Iglesias. Errejón veu "normal que sorgeixin diferències i, no obstant això, per sobre de les diferències hi ha el moment històric".\nAmb una suma de caparrons de ratolí només es constitueix un ratolí Frankenstein\nPodem ha aprofitat, per tant, per reivindicar-se com a única alternativa a les polítiques del Partit Popular. El partit, que s'autodefineix com a “moviment d'unitat popular i ciutadana”, entén aquest projecte com una fórmula d'obertura a la societat i descarta la hipòtesi electoral que vol impulsar Ara en Comú.\nPablo Echenique, en el passat enquadrat entre els crítics de la formació, també defensa que l'eina electoral més eficaç és Podem. “Màxim respecte a totes les iniciatives que algunes de les persones que conec donen suport, però en aquest moment és molt més important per a les ciutadania que les forces polítiques no es dediquin tant a parlar de si mateixes, sinó a parlar dels problemes reals de la ciutadania”, ha opinat. ”No em sembla que a la ciutadania li preocupin aquests debats, sinó l'atur, l'economia”. Echenique creu que “en l'àmbit municipal les candidatures d'unitat popular poden funcionar bé”, ha dit en referència a Ara Madrid i a Barcelona en Comú, però el context és “bastant més complex a nivell estatal i a nivell autonòmic”.\nRafael Mayoral, secretari de Relacions amb la Societat Civil i dirigent de màxima confiança d'Iglesias, accepta el debat que planteja la nova plataforma, que encara no ha decidit si promourà finalment una candidatura, però no ho considera una prioritat. “Tots els debats són bons, però tenim prioritats, i la nostra prioritat està avui aquí”, ha dit Mayoral, que ha cridat a “evitar tornar a l'hipermilitanisme i a mirar-nos el melic”.\nMayoral ha assegurat que “en aquest moment no hi ha marcs d'integració enlloc”, però, en qualsevol cas, rebutja que "les diferents visions polítiques constitueixin una preocupació”. I ha dibuixat l'estratègia de competició electoral de Podem determinada per la batalla entre quatre partits: PP, PSOE, Podem i Ciutadans, els que reflecteixen les enquestes. “El PP ha deixat clar que té por als cercles”, ha assenyalat Mayoral en referència al nou logotip presentat per la formació conservadora. “Mariano Rajoy té por que Pablo Iglesias sigui president del Govern. L'única alternativa a les polítiques d'austeritat es diu Pablo Iglesias”, ha insistit. Ahir el secretari general de Podem, que aquesta nit clausurarà el fòrum, va desdenyar el pla d'Ara en Comú identificant-lo amb els desitjos del PP. “No és l'esquerra la que portarà el canvi, sinó la gent”, ha afirmat.\nNeix Ara en Comú per impulsar una llista d’esquerres per a les generals\nCómo evitar intoxicaciones en el uso de productos de limpieza\nUna mayor frecuencia de las limpiezas a causa del coronavirus se ha traducido en un aumento de intoxicaciones por la mezcla de productos. Estos son los consejos para realizar una correcta higiene del hogar\nLa Barcelona que ens van robar\nLa croada contra el cotxe privat\nElisabet Casanovas: “Als actors joves a l’ofici se’ns encasella massa com ‘els joves’”\nBarcelona també es ven des de ‘Masterchef’\nLa mascareta es queda fora de la platja a Barcelona\nTVE-Sant Cugat: carta d’ajust\nHi ha massa castellà a TV3?\nEls turistes no són els únics que expulsen els veïns del Gòtic\nLa personalitat de Setién\nCatalunya multarà amb 100 euros qui no dugui mascareta als espais públics a partir de demà\nEspaña pierde la presidencia del Eurogrupo pese al apoyo de Francia y Alemania\n¿Quién va a ganar las elecciones gallegas según las encuestas?\nMuere la profesora que fue a la cárcel por violar a un alumno adolescente con el que luego se casó


Segons informa la Guàrdia Urbana, agents d’aquest cos van detenir dissabte, 18 de juny, un home de 24 anys i sense domicili conegut, per un presumpte delicte de maltractaments dins de l’àmbit de la llar envers la seva companya. La víctima la van traslladar a l’hospital de Sant Joan. La Guàrdia Urbana va obrir les diligències d’ofici, donat que la dona no va voler ser atesa a l’hospital ni denunciar el presumpte agressor. El detingut, juntament amb les diligències, el van traslladar a la comissaria del Cos Nacional de Policia.\nD’altra banda, la Guàrdia Urbana informa que entre divendres i diumenge, 19 de juny, hi ha hagut tres atropellaments, en un dels quals no va ser necessària l’assistència mèdica. El primer atropellament va passar divendres, al voltant de les 8:45 h, a la cruïlla entre el passeig Prim i la plaça de la Pastoreta. La vianant, un noia de 12 anys, la van traslladar a l’hospital de Sant Joan on va ser atesa de ferides lleus i donada d’alta posteriorment. El segon accident passava el mateix divendres, al voltant de les 8:00 h, a la rambla de Sol i Ortega, quan un vehicle va atropellar una veïna de Reus de 22 anys. En aquest cas va ser atesa a l’hospital de Sant Joan per ferides de caràcter lleu. Finalment, al voltant de les 6:00 h de diumenge, un home de 60 anys va resultar ferit lleu al pàrquing d’un local, situat a la carretera de Salou. El vianant no va necessitar assistència mèdica.\nDurant el cap de setmana, la Guàrdia Urbana ha instruït sis denúncies administratives, quatre de les quals per tinença de droga i dues per tinença d’arma blanca.


El Suprem preveu citar Rajoy com a testimoni en el judici de l'1-O però no a Puigdemont i Rovira\nImatge d'arxiu de Mariano Rajoy.\nEl tribunal està acabant les deliberacions i farà pública la interlocutòria a principis de la setmana que ve\nActualitzada 24/01/2019 a les 15:00\nEl tribunal del judici de l'1-O preveu citar com a testimoni l'expresident espanyol Mariano Rajoy, segons avança 'El Español' i ha confirmat l'ACN. En canvi, no accepta els testimonis de Carles Puigdemont i Marta Rovira, proposats per diferents defenses. Fonts del tribunal ja van avançar que tampoc citaran a declarar el rei Felip VI pel seu discurs del 3 de desembre, ja que l'article 411 de la Lecrim l'eximeix de comparèixer com a testimoni. El tribunal també s'inclina per no citar el portaveu del PP al Senat, Ignacio Cosidó, per considerar que la polèmica del whattsapp no guarda relació amb la causa. Els set magistrats estan acabant les deliberacions i preveuen fer pública la interlocutòria d'admissió de proves dilluns o dimarts de la setmana vinent. Llavors, també es confirmarà si el judici arrenca finalment el 5 de febrer.\nL'expresident espanyol podria ser un dels testimonis mediàtics del judici de l'1-O. Algunes defenses van sol·licitar el seu testimoni –i també l'acusació popular de Vox- perquè l'expresident apareix en el relat dels fets de l'escrit de la Fiscalia ja que va fer diversos requeriments a la Generalitat abans de l'aplicació del 155.\nSi es confirma, serà la segona vegada que Rajoy comparegui com a testimoni en un judici, després de fer-ho el passat 26 de juliol de 2017 proposat dins el judici de la causa de la trama corrupta Gürtel.\nEn canvi, el tribunal aposta per descartar el testimoni de l'expresident Carles Puigdemont (resident a Bèlgica) i de la secretària general d'ERC, Marta Rovira (resident a Suïssa). L'argument és que estan processats dins la mateixa causa i, per tant, consideren que no és compatible amb comparèixer com a testimoni. Un processat no té l'obligació legal de dir la veritat davant d'un tribunal, però un testimoni sí. Algunes defenses l'havien sol·licitat i havien demanat al tribunal que declaressin per videoconferència i assistits per un lletrat per estar també processats en aquesta causa.\nD'altra banda, les defenses de Junqueras, Romeva i Cuixart van demanar la compareixença del portaveu del PP al Senat, Ignacio Cosidó, pel polèmic whattsapp que va enviar al grup de senadors dient que si Marchena finalment era president del CGPJ podrien controlar la sala penal «des del darrera». El tribunal apuntarà en la interlocutòria que és un assumpte aliè a la causa del procés i que, per tant, no s'admet el seu testimoni.\nLa interlocutòria, dilluns o dimarts que ve\nFonts del tribunal han explicat a l'ACN que els magistrats estan ultimant les deliberacions i que la interlocutòria on es detalla quins testimonis i proves s'accepten es notificarà dilluns o dimarts de la setmana que ve.\nEn aquesta resolució, també s'haurà d'aclarir la posició del tribunal davant la petició d'algunes defenses de declarar en català (amb traducció simultània, no consecutiva) i també si es reserva espai dins de la sala per a familiars i observadors internacionals.\nUn cop es faci pública aquesta resolució, el tribunal també concretarà en una altra providència la data exacta que arrencarà el judici. Fins ara, el president del tribunal, Manuel Marchena, ha informat al ministre de l'Interior, Fernando Grande-Marlaska, que la previsió és que comenci en«dates properes al 5 de febrer». Així li ho va comunicar en una carta aquest dimecres, on li informava que podia retardar el trasllat dels presos a les presons de Madrid, ja que inicialment li havia demanat que estiguessin a disposició del tribunal la darrera setmana de gener. Els presos aniran a les presons de Soto del Real (els homes) i Alcalà-Meco (les dones).\nComenta el contingut : El Suprem preveu citar Rajoy com a testimoni en el judici de l'1-O però no a Puigdemont i Rovira


Joana Torres: No és que no hi pensi...\nPublicat per Joana a 18:20\ntant de bo aquesta noia hagues tingut el valor d'anar a dormir amb un bon ganivet en comte de llevar-se la vida. Es que no n'aprendran mai de fer be la justicia i prohibir aquestes barbaritats.\nAra diuen "els que s'han quedat" que les relacions sexuals van ser consentides. Ella no pot dir res, lamentablement...\nJoan, pots apostar que no era el primer traumatisme que patía la noia. Ben segur ja li haurien tallat el clitoris. Ademés el ganivet a sota la coixinera no es una opció. Si ella l'hagués matat, no em vull posar a les sabates de la noia en una cultura que veu amb bons ulls la lapidació. Si no l'hagues matat... les opcions d'ell per venjar-se eren múltiples: El jerro d'acid a la cara, desgraciarla de per vida... o pitjor.\nNo tinc res contra el color de la pell de la gent. No soc racista.(menyspreu a un altre per ser d'un altre raça) Pero últimament em sorprenc a mi mateix pensant que no vull que cert tipus de cultures com el islam arrelin a casa nostra. M'estic tornant un xenofob? (fobia als individuus que no pertanyen a la propia cultura).\nJO EL "PELO"....AIXI A LO BESTIA .


51. Pere Calders – vibop\n51. Pere Calders\n09.04.2019 Literatures amb sentitsPere CaldersMontse Serra\nUs proposem parlar del gran Pere Calders amb la seva filla, Tessa Calders, la seva néta, Diana Coromines, i l’editor Joan Riambau. També comptarem amb una mostra de les il·lustracions que el dibuixant Ignasi Font ha fet per als dos volums que recullen els contes de Calders.\nCoincidint amb la publicació de tots els contes de Pere Calders per part de l’editorial Rosa dels Vents, parlarem d’aquest autor singular, sorprenent, divertit, imaginatiu, àcid i tendre alhora. Un dels grans de la literatura catalana del segle XX. Ho farem amb la seva filla, Tessa Calders, la seva néta Diana Coromines i l’editor, Joan Riambau.\nMaridarem la sessió amb l’escumós So del celler Can Roda de Santa Maria de Martorelles. Un escumós de pansa blanca i muscat. Les seves bombolles et fan pessigolles, sense que el vi perdi mai l’elegància i la profunditat, com els contes de Calders. Ens el presentarà la Pepi Milà, responsable del celler.\nAquesta sessió forma part de la programació de les activitats de Biblioteques amb DO.\nDimecres 27 de març, a les 19.30, a la biblioteca Ferrer i Guàrdia d’Alella\nSo, l’escumós del celler Can Roda de Santa Maria de Martorelles\nHi col·laboren: Celler Can Roda, Llibreria La Llopa de Calella Can Manyé i Biblioteca Ferrer i Guàrdia.\nPer saber-ne més: Els contes de Pere Calders reviuen (Jordi Nopca, diari Ara).\n← Històries de can Magarola\tJoan Brossa, Poemes de combat →


La família de Pau Pérez li dedica una emotiva carta perquè tothom el recordi com un home «bo, generós, humil i honest»\nEl jove va ser la víctima número quinze de l'atemptat de Barcelona\n16/02/2018 12:41 | Actualitzat a 16/02/2018 14:24\nPau Pérez va ser assassinat a sang freda pel terrorista fugit i protagonista de la matança de Barcelona. | Cedida\nPau Pérez, el jove de Vilafranca del Penedès que es va convertir en la víctima número quinze de l'atemptat terrorista de Barcelona del passat 17 d'agost, continua molt present a la memòria de la seva família, i de moltes altres persones que l'han conegut. El jove no es trobava a la Rambla en el moment de l'atemptat, sinó que, després d'assistir a les festes de Gràcia de la capital catalana, va tenir la mala sort de trobar-se en el camí de fugida de Younes Abouyaaqoub, que el va apunyalar mortalment per robar-li el cotxe.\nLa seva família continua molt afectada per la seva pèrdua, però està decidida a conservar la seva memòria, i és per això que han publicat un emotiu escrit a 'Hola'. «Petit però amb un gran cor de gegant. Pau no ha mort, continua viu i està amb nosaltres per sempre, com ell deia en un escrit que tenia a la seva habitació: 'no estaré sota cap terra, soc vent de llibertat'», així comença l'homenatge de la família.\n«Una persona especial»\nLa seva mare, Conchita, assegura que la seva pèrdua va tenir un gran impacte a la família, perquè era «una persona especial». «Al terratrèmol d'Haití va ser voluntari. Havia d'estar un mes, però es va quedar tres. Va perdre el bitllet de tornada. Aquest era el Pau», continua la seva mare. Després de deixar-ho tot, fins i tot la maleta, va tornar a casa seva, i Conchita li va preguntar sobre on estava la maleta. «Ho he deixat tot, ells necessiten més que jo», va justificar el seu gest Pau.\nLa mare de Pau explica que el punt d'inflexió a la seva vida va ser la seva estada a l'Argentina, on va anar a estudiar, i va «madurar en tots els nivells». «Era una persona molt justa, el seu objectiu a llarg termini era ser cooperant», continua explicant la mare, que assegura també que el que menys volia era «acabar en una oficina». Uns dies després del seu assassinat, la seva mare va trobar el rebut d'una transferència que Pau havia fet, per ajudar en la construcció d'una escola per a nens cecs al Nepal.\nDiversos homenatges al jove\nDesprés de la seva mort, un total de 3.000 persones van participar en el funeral de Pau a Vilafranca, i també hi va haver actes d'homenatge al municipi extremeny de Navalmoral de la Mata, d'on és originari el seu pare Jose Mari, i a Tórtoles de Esgueva, a Burgos, el poble de Conchita i on Pau va passar molts estius.\nPerò això no l'únic homenatge, ja que el passat 14 de gener, coincidint amb el que havia de ser el seu 35è aniversari, unes 200 persones van plantar quinze oliveres en uns terrenys de l'Ajuntament, per recordar el jove.\n«No se'ns va del cap el nostre Pau, dolor, rabia, però també un gran orgull per haver estat tan grandíssim sent tan jove», assegura la família en el seu escrit. El text s'acaba amb agraïments a Pau per haver «ensenyat tant». «Volem que el recordeu com va ser, un home bo, generós, humil i honest. Per tu, Pau, tu ens ajudaràs. Ets un àngel», conclou l'homenatge.\nBarcelona Família Atemptat Barcelona


El Govern elabora un pla economicofinancer que decidirà les partides que s’han de retallar per complir la regla de despesa i el pla d’estabilitat\n5 min. Palma 16/08/2019 22:55\n651x366 Els acords de Bellver, pendents dels ajusts pressupostaris Els acords de Bellver, pendents dels ajusts pressupostaris\nAlgunes de les mesures dels Acords de Bellver es poden veure compromeses per la revisió que du a terme l’Executiu balear dels seus pressupostos, per tal d’assolir les exigències de Madrid de fer ajusts per complir la regla de despesa i l’objectiu d’estabilitat. A més, la revisió a la baixa del creixement econòmic previst en els comptes (del 2,7% al 2,5%), la manca d’un govern estatal i la baixada dels fons europeus incrementen els dubtes sobre la possibilitat que l’educació gratuïta per als infants de 0 a 3 anys o la creació de nous centres d’atenció primària, dues de les mesures estrella dels esmentats acords de governabilitat, es puguin fer efectives, tot i que des del Govern es recorda que són compromisos de la legislatura que dura fins al 2023.\nLa necessitat de preparar per a setembre un nou pla economicofinancer que inclogui mesures d’estalvi per fer front a l’excés de despesa de la Comunitat ha provocat reunions estivals amb totes les conselleries per tal de decidir quines partides econòmiques es poden retallar amb vista als pressupostos d’aquest exercici i del següent. A més, el BBVA ha rebaixat l’optimisme del Govern amb una previsió de creixement del PIB per a les Illes del 2%, davant el 2,7% previst en els pressupostos autonòmics, per la qual cosa la revisió fins al 2,5% podria ser insuficient i la caiguda d’ingressos, superior a la prevista.\nL’Autoritat Independent de Responsabilitat Fiscal (Airef) qualifica de “molt improbable” la possibilitat que la comunitat balear compleixi l’objectiu d’estabilitat per a enguany. Així mateix, l’entitat estima com a “alt” el risc per a l’Arxipèlag de no complir la regla de la despesa. A més, el deute de la Comunitat s’ha situat el primer trimestre de l’any en 9.248 milions d’euros, un nou rècord d’endeutament. Tot i que des del Govern es destaca que en aquest paràmetre les Illes no tenen risc de superar el màxim de deute permès i que aquest increment és degut que en el primer trimestre ja s’ha fet efectiu el 80% dels crèdits previstos per al 2019, es tracta d’un nou entrebanc per finançar algunes de les inversions anunciades durant la campanya electoral i reflectides als Acords de Bellver. Des del Govern també es recorda que part dels problemes pressupostaris actuals obeeixen a les despeses extraordinàries de prop de 172 milions que es varen produir a final de 2018: 142 per pagar les sentències de la protecció del territori i 45 per a les ajudes de les inundacions del Llevant.\nEl president del PP de les Illes Balears, Biel Company, critica aquest increment del deute i ha anunciat que interpel·larà la consellera d’Hisenda, Rosario Sánchez, per tal de conèixer “on està retallant la senyora Armengol i on continuarà retallant per anivellar uns pressupostos que tenen un forat de més de 500 milions d’euros”.\nPel líder popular, aquest model de governar de l’esquerra no és exclusiu de les Balears. “Quan governa l’esquerra, veim com en una legislatura o en dues acabam malament o molt malament i amb l’Administració en fallida, i això és una cosa que passa constantment tant en aquesta terra com en el conjunt d’Espanya”, remarca.\nLes Illes varen aprovar per al 2019 un pressupost de 5.457 milions d’euros, 448,9 milions més que el 2018. Aquesta xifra representa un increment del 8,96% i el situa com el més alt de la història de les Balears. Enguany, es dediquen 1.726 milions d’euros a Sanitat, un 9,21% més; 1.000 milions a Educació, un 6,91% més; 180 milions a Serveis Socials, un 2,37% menys pel traspàs als consells insulars de les polítiques socials; 111 milions a Treball, un 12,5% més, i 57 milions a Habitatge, un 136,3% més.\nDes de diverses conselleries consultades per l’ARA Balears asseguren que els ajustos en cap cas afectaran la recuperació dels drets en l’àmbit social aconseguits durant la legislatura passada, com l’eliminació del copagament farmacèutic i la sanitat universal, amb prop de 70.000 noves targetes del servei de salut. Encara que la consellera de Presidència i portaveu ha indicat que aquesta revisió pressupostària no afectarà els serveis ni els drets recuperats pels ciutadans durant aquests darrers quatre anys, des del Ministeri de Sanitat es reclamen ajusts de despesa dins aquest àmbit.\nCal recordar que el pressupost de la Conselleria de Salut per al 2019 ha crescut amb prop de 145 milions, un total de 410 milions, si el comparam amb l’inici de legislatura. S’ha registrat un fort increment del capítol del personal, al qual es dediquen 829 milions, un 7,36% de pujada per fer front al pagament dels prop de 16.000 professionals que fan feina en el servei de salut. Per a l’augment previst dels sous, que és d’un 2,5%, s’hi destinaran 17,4 milions; per al reconeixement de la carrera professional, 5,9 milions; per a la contractació de nous professionals, 5,3 milions, i per a l’eliminació de la desigualtat salarial entre homes i dones, 1,6 milions. En total, l’increment és de 56,8 milions. Des de l’Executiu balear s’assegura que les mesures en estudi es dirigiran principalment a millorar l’eficiència en la compra de medicament mitjançant subhastes o a través de la central de compres creada a final de legislatura.\nAltres departaments del Govern també estudien com poder fer front a mesures incloses en els Acords de Bellver. Afers Socials vol incrementar les places residencials per a persones majors i la xarxa perceptora de renda social. La de Mobilitat i Habitatge té previst impulsar habitatges socials i ampliar la xarxa ferroviària, i la de Cultura, crear noves infraestructures, com la Caixa de Música i la nova seu de l’Orquestra Simfònica.


Política de privacitat Manacor t'escolta\nBenvinguts a l'espai de\nparticipació ciutadana de Manacor\nNom de domini: www..com\nDe conformitat amb el que disposa la Llei Orgànica 15/1999, de Protecció de Dades de Caràcter Personal (LOPD) i la normativa de desenvolupament, el responsable del lloc web, en compliment del que disposa l’art. 5 i 6 de la LOPD, informa a tots els usuaris del lloc web que facilitin o vagin a facilitar les seves dades personals, que aquests seran incorporades en un fitxer automatitzat que es troba degudament inscrit en l’Agència Espanyola de Protecció de Dades.\n1. Remissió de comunicacions comercials publicitàries per correu electrònic, fax, SMS, MMS, comunitats socials o qualssevol altre mitjà electrònic o físic, present o futur, que possibiliti realitzar comunicació comercials. Aquestes comunicacions comercials seran relacionades sobre productes o serveis oferts pel prestador, així com per part dels col·laboradors o partners amb els que aquest hagi arribat a algun acord de promoció comercial entre els seus clients. En aquest cas, els tercers mai tindran accés a les dades personals. En tot cas les comunicacions comercials seran realitzades per part del prestador i seran de productes i serveis relacionats amb el sector del prestador.\n3. Tramitar encàrrecs de peticions o qualsevol tipus de petició que sigui realitzada per l’usuari a través de qualsevol de les formes de contacte que es posen a disposició de l’usuari en el lloc web de la companyia.\nEl prestador garanteix en tot cas l’usuari l’exercici dels drets d’accés, rectificació, cancel·lació, informació i oposició, en els termes que disposa la legislació vigent. Per això, de conformitat amb el que disposa la Llei Orgànica 15/1999, de Protecció de Dades de Caràcter Personal (LOPD) podrà exercir els seus drets enviant una sol·licitud expressa, juntament amb una còpia del seu DNI, a través dels següents mitjans:\n1. Email: email\n2. Correu postal:\nDe la mateixa manera, el prestador ha adoptat totes les mesures tècniques i d’organització necessàries per garantir la seguretat i integritat de les dades de caràcter personal que tracti, així com per evitar la seva pèrdua, alteració i / o accés per part de tercers no autoritzats.\nEl lloc web utilitza tècniques de seguretat de la informació generalment acceptades en la indústria, com ara tallafocs, procediments de control d’accés i mecanismes criptogràfics, tot això amb l’objecte d’evitar l’accés no autoritzat a les dades. Per aconseguir aquests fins, l’usuari / client accepta que el prestador obtingui dades per a efectes de la corresponent autenticació dels controls d’accés.\nTot procés de contractació o que comporti la introducció de dades personals de caràcter alt (salut, ideologia, …) seran sempre transmesos mitjançant protocol de comunicació segura (https: //, …), de tal manera que cap tercer tingui accés a la informació transmesa via electrònica.\nC/ del Convent, s/n · 07500 Manacor\n(+34) 662 351 742


COL·LABORAxPAISATGE | El Consorci del Lluçanès organitza una jornada pràctica gratuïta de pedra seca\nEl Consorci del Lluçanès organitza una jornada pràctica gratuïta de pedra seca\n27 set. El Consorci del Lluçanès organitza una jornada pràctica gratuïta de pedra seca\nPosted at 10:47h in Uncategorized\tby\tpaisatge@adrinoc.cat 0 Comments\nEl proper dissabte 19 d’octubre de 2019, el Consorci del Lluçanès organitza una Jornada pràctica de coneixement de la tècnica de construcció en pedra seca, dirigit a totes aquelles persones que vulguin conèixer de forma pràctica la tècnica de la construcció d’elements en pedra seca. A la jornada, el formador Sebastià Argelaguer (Picapedrer) ensenyarà la tècnica i entre tots els participants es reconstruirà un mur.\nEn aquest enllaç hi trobareu el formulari d’inscripció.\nPlaces limitades: 20 / Cada participant haurà de portar guants de treball i una maceta.Preu de la jornada: Subvencionat (0€)\nHorari: de 8h a 13h i de 14:30h a 17:30h\nData: Dissabte 19 d’octubre de 2019\nLloc: Sant Feliu Sasserra\n*Hi ha la possibilitat de reservar per quedar-se a dinar al poble per 18,5€ IVA inclòs, sense cafè


Tractament de varius i aranyes vasculars a Catalunya | Medical Aesthetics\n(TRACTAMENT DE VARIUS I ARANYES VASCULARS)\nEscleroteràpia (o Microescleroteràpia) és el tractament d’elecció per varius i aranyes vasculars. Es una tècnica establerta des de fa molts anys, i actualment és el tractament més segur, fiable i efectiu.\nAranyes vasculars o Telangiectàsies\nLes aranyes vasculars són petits vasos sanguinis que s’han dilatat de manera anormal. Es troben a la part més superficial de la pell, de color vermell o blau. Solen ser un problema estètic per a moltes persones, i també poden causar símptomes tals com molèstia i picor.\nLes varius reticulars són vasos sanguinis dilatats també, però de més grandària (1-3mm de diàmetre) i localitzats a més profunditat que les aranyes vasculars. Es troben normalment a les cames.\nCauses de les varius i aranyes vasculars\nAproximadament un 50% de la població pateix de varius o aranyes vasculars. Les causes solen ser genètiques, posteriors a l’embaràs o per estar dempeus de manera prolongada. El sistema venós impulsa la sang dels peus cap amunt, en direcció al cor. Per evitar que la sang torni enrere per efecte de la gravetat, les venes tenen vàlvules que impedeixen el reflux. Però quan aquestes vàlvules no funcionen correctament, llavors la sang s’acumula a les venes i aquestes es dilaten de manera anormal.\nLa escleroteràpia dura normalment uns 30-40 minuts. Es tracta de la injecció d’una medicació esclerosant de manera superficial directament a les venes afectades. El tractament no és dolorós, tot i que a vegades es nota una mica de molèstia. La solució esclerosant provoca la inflamació i tancament del vas injectat, i la seva posterior desaparició. Just després de la escleroteràpia, s’aplica compressió a les cames tractades per mitjà de mitges mèdiques. Aquestes s’han de deixar posades durant 24-72 hores i més endavant, durant el dia tant com es pugui.\nTota medicació comporta el risc de provocar al·lèrgia, tot i que en el cas del producte utilitzat pel nostre equip mèdic, aquest és mínim.\nEls efectes no desitjats més comuns en la escleroteràpia són els dipòsits d’hemosiderina i el “matting”, que normalment són taques fosques, causades per la deposició de ferritina en la zona tractada, o per la ruptura dels vasos tractats. Aquestes taques desapareixien en uns 6-12 mesos.\nUn altre efecte no desitjat és necrosi cutània que pot acabar en cicatrització, tot i que és molt rar.\nNormalment són necessàries 2-4 sessions de tractament per tal d’obtenir els millors resultats, tot i que això varia segons l’individu. Tot i que no es poden garantir els resultats, els estudis han demostrat que la escleroteràpia pot produir millores en l’aparença de les varius fins a un 80%.


Arrenca la 24a Fira Mediterrània de Manresa - SIESTV\nPosted at 07:19h in Escenaris by siestv\nRedacció.- Ha començat la Fira Mediterrània que s’estructura a partir de tres eixos bàsics i transversals molt interrelacionats que es posen en valor: els joves, artistes emergents que utilitzen l’arrel com a matèria prima; les mirades d’artistes del món contemporani que incorporen l’arrel entre els ingredients de les seves propostes, i el present, centrat en el el binomi de la relació intrínseca entre cultura i educació.\nL’aposta decidida pel present es fa palesa en una programació que clarament visibilitza el talent emergent i la creativitat de les noves generacions. Ara mateix estem vivint un moment àlgid pel que fa la creació en l’àmbit de l’arrel al país, un context prometedor i efervescent en el qual als artistes joves utilitzen l’arrel com a motor creatiu, amb propostes que ens interpel·len.\nTot aquest discurs està encarnat en el punt de sortida d’aquesta Fira Mediterrània, l’espectacle inaugural, que ha tingut lloc aquest dijous a la Sala Gran del Teatre Kursaal de Manresa. Trencadís és la primera proposta artística de l’Orquestra de Músiques d’Arrel de Catalunya (OMAC), una formació integrada per 31 joves que s’han unit amb esperit innovador i experimental per interpretar noves creacions inspirades en l’arrel. Dani López signa la primera creació de l’OMAC, amb la cantant menorquina Anna Ferrer com a veu solista convidada, que ens proposa el joc de maridar tradició i contemporaneïtat establint vincles entre el repertori tradicional recollit per Artur Blasco amb la poesia contemporània de Juana Dolores, Enric Casasses, Josep Pedrals i Clara Fiol, entre altres.\nAquesta proposta forma part del primer Obrador d’Arrel de Fira Mediterrània, un programa d’acompanyament i suport als artistes que exploren nous camins a partir de l’arrel i la cultura popular en les fases de recerca, creació, producció i exhibició… però que va més enllà, doncs també vol generar xarxa amb altres festivals, equipaments, fires i espais d’arreu del país. L’Obrador d’arrel 2021-22 té 19 propostes artístiques: 12 propostes que ja es veuran en aquest nova edició de la Fira com a estrena absoluta, 7 propostes s’estan creant i es podran veure a la Fira de l’any vinent, i a més hi ha 2 projectes en format d’ObradorLAB dels quals en podrem veure els estadis inicials ja que s’aniran desenvolupant en el decurs del 2022.\nTrencadís ha obert la 24ª edició de la Fira Mediterrània, la qual oferirà entre el 14 i 17 d’octubre una programació artística que proposa 67 espectacles, dels quals 43 en són estrenes.\nPel que fa l’anunci del Govern aixecant la majoria de restriccions anticovid i el retorn de la plena presencialitat que suposa recuperar el 100% de l’aforament dels equipaments i esdeveniments culturals a partir de divendres 15, els espais culturals habituals com les sales del Teatre Kursaal, el Teatre Conservatori, Stroika i la sala de Plana de L’Om podran disposar del seu aforament complert. Respecte la resta d’enclaus amb programació artística, des de l’organització de la Fira s’està treballant i estudiant les condicions en cada cas. Les novetats en aquest apartat s’aniran anunciant a través de tots els canals de comunicació de la Mediterrània.


Domaine de Portland Le Moule Guadeloupe - Ofertes d'hotels amb els MILLORS DESCOMPTES EN LÍNIA\nAllotjaments a Le Moule\nVeure tots els 86 allotjaments a Le Moule.\nBungalow d'Una Habitació - Habitació\nPortland, route de la Clinique, Le Moule, Le Moule, Guadeloupe, 97160 - Molt bona ubicació - Veure al mapa\nMés informació sobre Domaine de Portland\nPer als viatgers què vulguin captar les imatges i els sons de Le Moule, Domaine de Portland és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Domaine de Portland és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix instal.lacions de barbacoa.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com piscina exterior, jardí que faran de la vostra estada una experiència inoblidable. Sigui quin sigui el motiu del seu viatge, Domaine de Portland és una selecció idònia per a la vostra estada a Le Moule.


Jesús i Maria 1-1 Balaguer – Club Futbol Balaguer\nJesús i Maria 1-1 Balaguer\nEl conjunt de la Noguera arranca un punt contra el Jesús i Maria en un partit molt competit. Després de deixar endarrere la mala ratxa d’un punt de dotze i aconseguir la setmana passada un gran victòria, l’empat d’aquest cap de setmana a fora, els permet tornar a escalar posicions.\nAl primer temps, al Balaguer li va costar molt poder entrar en el joc. Les dificultats d’un camp amb un dimensions molt petites feia que l’adaptació costés molt més de l’esperat. Aquest lleuger avantatge el va saber aprofitar el Jesús i Maria, creant alguna ocasió que altra per intentar batre a Alfred. Quan entràvem al final de la primera part, una bona jugada del locals va significar el primer gol del partit, obra de Jusi. Així doncs, es va arribar al descans amb el marcador de 1-0.\nA la represa, el conjunt Balaguerí va mostrar una altra cara, sent molt superiors al conjunt vermell-i-blanc. Poc a poc el Balaguer anava dominant el joc, agafant segones jugades, sent més agressiu i tenint més arribada l’àrea visitant. Finalment el gol va arribar quan, en un servei de córner, Yerai es va anticipar al defensor per situar l’empat al marcador. A partir d’aquell moment el homes de Jordi Cortés van ficar una marxa més per aconseguir el triomf. Semblava que el gol arribaria, i la primera ocasió la va tenir Giri, però va errar. Al cap de cinc minuts Paulao també va tenir la seva, i quan ja semblava que no passaria res més, un llançament de falta executat per Miguel va estar a punt d’entrar. Al final, un punt per cada equip.\nEl proper cap de setmana el Balaguer rebrà l’Amposta, un equip situat a la part baixa de la classificació, una bona oportunitat per seguir als llocs capdavanters de la categoria.\nJESÚS I MARIA U.D:\n1.- Eliot, 4.- Sergi, 5.- Carlos, 6.- Victor, 7.- Isaac, 8.- Albacar, 11.- Ivan, 12.- Jusi, 14.- Taranilla, 20.- Andres i 21.- Cornejo\n2.- Albert, 3,- Alex, 10.- Cuenca, 13.- Fran, 15.- Arturo, 19.- Pedrosa i 22.- Adrian\n67′ Cuenca per Isaac, 67′ Arturo per Ivan, 76′ Pedrosa per Jusi i 76′ Alex per Victor\n25.- Peguero, 2.- Sergi, 3.- Giri, 4.- Yerai, 5.- Joan, 6.- Carlos, 7.- Genís, 8.- Juanjo, 9. Isi, 10.- Adrià i 11.- Paulao.\n12.- Jordana, 1.- Clarisó, 14.- Andreu, 15.- Galcerán, 16.- Marc, 17.- Miguel i 18.- Fontana.\n46′ Fontana per Carlos, 78′ Marc per Genis, 84′ Galceràn per Adri i 89′ Miguel per Curia\n◂ Balaguer 1-0 Vilanova\nBalaguer 4-2 Amposta ▸


ESCRIPTORS I BARCELONA | Page 2 | Barcelona Ciutat de la Literatura\n(Odense, 1805 – Copenhaguen, 1875)\nL’escriptor danès Hans Christian Andersen és especialment conegut com a autor de contes infantils com ara “El soldat de plom”, “L’aneguet lleig” o “La reina de les neus”. L’any 1862 viatja a Barcelona i s’allotja a l’Hotel Oriente de la Rambla, des d’on és testimoni d’una riuada famosa. L’episodi es pot llegir al llibre de viatges A Espanya (1863).\n(Barcelona, 1868 – 1916)\nReligiosa, escriptora i historiadora també coneguda com a Sor Eulàlia Anzizu. Amb vint-i-un anys ingressa al Monestir Reial de Pedralbes, des d’on n’escriu la història. És amiga de Jacint Verdaguer, que l’esperona a seguir escrivint poesia, i també d’Antoni Gaudí. El seu oncle era Eusebi Güell. És una de les dones de la Renaixença: viatja molt i la seva literatura és el testimoni femení d’una època en què les dones no formaven part del teixit intel·lectual de la ciutat.\n(Zaragoza, 1906 – Barcelona, 1973)\nDe formació autodidacta, treballa a la fàbrica metal·lúrgica Can Girona de Barcelona, fet que queda reflectit a la novel·la Can Girona, por el desván de los recuerdos (1973).\nPoeta, autora de sis llibres de versos i tres antologies. El seu primer llibre publicat és Cançons i elegies (1916) i el 1938 rep el premi Joaquim Folguera per Sempre i ara. Participa activament en la vida literària catalana i està influenciada per poetes noucentistes i modernistes com Josep Carner o Joan Maragall.\nFilòsof i escriptor, és catedràtic d’Estètica i Teoria de les Arts a la Facultat d’Humanitats de la Universitat Pompeu Fabra. Guanyador del premi Nadal del 1993 amb la novel·la La razón del mal, té més de trenta títols publicats, entre obres de narrativa, poesia i assaig.\n(Barcelona 1909 - 1992)\nEscriptora, dramaturga i periodista, coneguda també amb el pseudònim de “Rosa de Sant Jordi”. Als 19 anys publica el seu primer llibre de contes, La dona dels ulls que parlen. Col·labora en tota mena de revistes i diaris catalans (La Dona Catalana, Evolució, Flames Noves, La Ramba o L’Opinió) i participa activament en política i en nombrosos moviments i reinvindicacions feministes.\nEscriptor i periodista, després de la guerra civil espanyola s’exilia a Mèxic fins al 1965, any en què retorna a Barcelona. És autor, entre d’altres, de les memòries Veure i viure, publicades en quatre volums entre 1989 i 1996.\nAndreu AVEL·LÍ ARTÍS (Sempronio)\n(Barcelona, 1908 – Sitges, 2006)\nEscriptor, periodista i cronista de la ciutat, és col·laborador de Mirador, Revista de Catalunya, Diario de Barcelona i La Vanguardia i director de Tele/eXprés i Tele/estel. Dedica a Barcelona molts dels seus articles i llibres, com Barcelona era una fiesta o Quan Barcelona portava barret.\nPoeta, assagista i novel·lista, des de l’any 2016 és membre de la Reial Acadèmia Espanyola. El 1987 és guanyador del premi Herralde de novel·la per l’obra Diario de un hombre humillado (1987). Viu a Madrid des de l’any 2011.


Publicat per Rita a 2:50 p. m.\nEt desitjo que posis el "pensament" en ppràctica... Com deia el poeta: tenir un propòsit no és fer feina... Si no pots aturar el temps, oblida't d'ell i vviu l'ara i aquí.\n7 d’agost de 2010, a les 18:09\nEntenc que t'hagi arribat el pensament, Rita. Amb la vènia, el comoparteixo (però tranquil.la, hi aniré un altre cap de setmana. Fes, fes... ;)\n7 d’agost de 2010, a les 18:47\nNoia... el post és molt maco, però a mí m'has fet pols, perquè tinc pensat escriure un sobre un petó i l'haig d'escriure aquesta nit, amb lo tova que em puc arribar a posar!... i ara, llegir-te a tu, no és el millor per refredar les neurones... je, je... en fi, què hi farem!\nNo ho dubtis i fes la reserva a l'hotelet!!!\n7 d’agost de 2010, a les 19:52\nDoncs , ja saps que toca, no?\n7 d’agost de 2010, a les 21:37\nEndavant reserva habitació i convida'l.....\n7 d’agost de 2010, a les 21:41\nQue bonic... em sembla q ue aquest pensament té poders encomanadissos, Rita! :)\n7 d’agost de 2010, a les 21:52\ni tant que has de complir-ho, es massa maco per no fer-ho realitat, ja ens ho explicaras...fins on es pugui....;)\n7 d’agost de 2010, a les 23:03\nOhhh, reserva ja. Llegint el teu post m'han entrat ganes d'anar-hi i aturar el temps de cop. Què romàntic tot plegat!\nI no ens vols dir on és perquè no et trobem oi? En Wow m'ha dit on era, però tranquil·la que ja ho diràs tu si vols.\n8 d’agost de 2010, a les 0:08\nquin bon pensament ... prova de fer-lo realitat! :-)\n8 d’agost de 2010, a les 9:22\nja havia vist aquesta foto abans... però ara no recordo... coi de memòria fugissera...\nel que sí que vaig fer va ser consultar els preus... per anar fent boca...\nno te n'estiguis!\n8 d’agost de 2010, a les 9:43\n¡Ya tardas! que diuen...\na què esperes, eh? eh? eh?\net desitjo una bona "posta en escena" del somni!!!!!!\ni que després ens ho expliquis; les parts "ponno" ja te les perdonarem (o no) ;)\n8 d’agost de 2010, a les 11:03\nÉs un pla molt interessant! A veure si pots aconseguir que es compleixi!\n8 d’agost de 2010, a les 13:35\ncom molts t'han dit, anima't a posar-lo en pràctica!\npensaments així no s'han de deixar escapar\n8 d’agost de 2010, a les 14:11\nValga'm déu Rita, conec aquesta platja i l'hotel.\nQuan era petit ja hi veníem a dinar amb el meu avi.\nÉs l'hostal Empúries, aquí van arribar els grecs i més tard els romans fa milers d'anys, la sorra d'aquesta platja ens explicaria històries increïbles.\nPerò serien petites històries comparades amb la nostra si ens trobem tu i jo un capvespre d'agost en aquesta platja del Portitxol d'Empúries ... Ja! Ja!\nBona tarda i una abraçada Rita.\n8 d’agost de 2010, a les 18:09\nCaram, el paratge s'ho val per fer tot això que descrius, però precisament per com ho descrius, amb la persona a la que va dedicat l'escrit no et calen paisatges tan idíl·lics, només amb estar junts a qualsevol lloc ja valdria!\n8 d’agost de 2010, a les 20:37\nQuina llum tan preciosa. Parlo del text, evidentment.\n9 d’agost de 2010, a les 8:54\nJa no és cap de setmana. Arribo tard, però espero que hi hagis pogut anar!\n9 d’agost de 2010, a les 10:34\nSort que en Pere ha aclarit la ubicació del lloc; ja em mosquejava que no fos aquest altre, perque allà no hi ha hotelet i sí el xalet dels Nadal consellers....\nFas servir aquella potinga per que no s´en vagi el bronzu?.\n9 d’agost de 2010, a les 19:30\noooh! com per a dir que no! quin bon plan! :))\n9 d’agost de 2010, a les 21:18\nTant si hi fa sol com si hi plou s'hi deu estar moooooooolt bé :)\n9 d’agost de 2010, a les 22:40\nJa ens organitzarem, oi? ;-)\nDoncs tot i les teves pors, et va quedar rodó! :-)\nEstem mirant agendes de moment... ;-)\nHehehe A veure si haurem de fer un calendari... ;-)\nProcurarem anar-hi... :-)\nVinga, vosaltres primer!\nÉs l'Hotel Empúries, a tocar de les runes i molt a prop de Sant Martí d'Empúries. Un lloc preciós!\nMirarem de fer-ho... :-)\nAquesta no que l'he feta aquestes vacances! hahaha\nHahahaha fiuuuuuuuu... :-)\nLes ganes ja hi són, a veure la resta ara... :-)\nTens tota la raó, però si a sobre ets en un lloc així... Aissssssss!!! hahaha\nNo encara no, s'ha de buscar data... hahaha\nÉs un lloc preciós, faci el temps que faci i hi vagis amb qui hi vagis... :-)\n10 d’agost de 2010, a les 22:32\nNi no estéssim en plena pre-temporada del Barça, em faria il.lusió una proposta com aquesta.\n13 d’agost de 2010, a les 1:08\nSegur que trobaries un foradet entre partit i partit... ;-)\n15 d’agost de 2010, a les 14:59\nAra que he pogut recuperar el teu comentari, sàpigues que jo només em poso protecció mentre sóc a la platja i tot i així a vegades me n'oblido, però per conservar el color no faig res. Que vagi marxant mica en mica...\n19 d’agost de 2010, a les 13:38\nUn hotel molt suggerent. El conec. La força dels grecs segur que t'inspira...\n22 d’agost de 2010, a les 1:12\nEntre els grecs i el capità... ;-)\n26 d’agost de 2010, a les 22:49\nJo hi vaig passar un cop, per aquest hotel, i també vaig pensar que era un lloc fantàstic per desaparèixer-hi uns dies en parella...\n1 de setembre de 2010, a les 17:34\nÉs bonic oi? Segur que serà fantàstic!\n24 de setembre de 2010, a les 17:25


Club de lectura 'Petits Devorallibres': On és el llibre de la Clara?, de Lisa Campbell - Ajuntament de Torrelles\nPortada > Actualitat > Agenda > Club de lectura 'Petits Devorallibres': On és el llibre de la Clara?, de Lisa Campbell\nClub de lectura 'Petits Devorallibres': On és el llibre de la Clara?, de Lisa Campbell\nDia i hora: dijous 17/10/2019 a les 18:00\nPetits Devorallibres. Club de lectura infantil de 6 a 8 anys\nClub de lectura en veu alta per a infants d’entre 6 a 8 anys, que té l’objectiu d’agilitzar les capacitats de lectura i comprensió dels textos. A través de les lectures en lletra de pal i lletra lligada, Inés Sentañes, orientarà als més petits a adquirir bons hàbits lectors.\nEls tercers dijous de cada mes a les 18h.\nLa Clara ha perdut el llibre de la biblioteca que té en préstec, i pensa en com decebrà la Natàlia, la bibliotecària. Tan sols té unes hores per tornar-lo a la biblioteca, i la Clara està desesperada, no el troba enlloc. El seu pare l’ajuda: «On l’has vist per última vegada?» li pregunta, però no hi ha res a fer, el llibre ha desaparegut? El germà de la Clara ha llegit el llibre, el carter i la veïna també, i molts més: la Clara i els seus companys continuen durant llargues hores la pista del llibre deixat per poder tornar-lo a l’hora prevista i no defraudar la confiança de la bibliotecària.\nNascuda al Midwest americà, a Lisa Campbell Ernst li va agradar viatjar amb la seva família a la costa del Golf de Mèxic i altres llocs de vacances populars. Avui continua apreciant la sorra i el mar d’estiu quan porta la seva pròpia família a la costa. La Lisa Campbell Ernst ha escrit i il·lustrat més de vint llibres d’imatges, entre ells el llibre On és el llibre de la Clara?, que va guanyar el Premi de Literatura Infantil a Kansas. Viu amb el seu marit i les seves dues filles a la ciutat de Kansas, Missouri (EUA).\nPortada del llibre 'On és el llibre de la Clara?'


Europa reconeix el certificat ‘a precari’ de vacunació andorrà per transitar pel seu territori - Altaveu el diari digital d'Andorra\nEuropa reconeix el certificat ‘a precari’ de vacunació andorrà per transitar pel seu territori\nLa Comissió Europea ha establert una fase de transitorietat fins al 14 d’agost data en la qual el Principat hauria de tenir adequat el seu propi QR o si més no tindrà l’apadrinament de França\n06/07/2021 (17:47 CET)\nUn model, en una de les pantalles de la sala de compareixences del Consell, del document que Andorra aspira a expedir en breu. Toni Solanelles\nEl certificat ‘a precari’ de vacunació que ara per ara emet l’administració andorrana té el reconeixement de les institucions europees per poder transitar per tot el territori de la Unió (UE). Això no treu que alguns països, per poder accedir en ells, demanin altres elements, com pot ser una PCR negativa. Així ho han explicat el ministre de Salut, Joan Martínez Benazet, i el secretari d’Estat de Transformació Digital, César Marquina, en una compareixença davant la comissió legislativa de Sanitat.\nMarquina ha explicat que divendres Andorra i altres països tercers van mantenir una trobada amb representants de la Comissió Europea en relació amb el denominat passaport verd o passaport Covid, una vegada el dia abans ja se n’havia publicat oficialment el reglament que en fixa les característiques i els requisits. Ara, l’administració andorrana treballa perquè la UE reconegui (el terme concret seria adeqüi) el codi QR que ha d’agilitar tot el procés. Altres països membres es troben en la mateixa situació. Fins al 14 d’agost hi ha com un període de transitorietat. I es podrà transitar “amb tot el que tinguem” perquè “és vàlid”, segons el ministre.\nEn breu es passarà a expedir un nou document que agafarà el relleu al certificat actual, que el conseller general socialdemòcrata Jordi Font ha qualificat de “fotocòpia” o “precari” i que anant més enllà, el propi Martínez Benazet ha qualificat de “cutre”, “de broma” o “senzill”\nCom que no estava clar l’escenari, ni està clar que Andorra tingui adequat el seu codi QR abans del 14 d’agost, per això es va demanar l’“apadrinament” de França. El terme l’ha usat el propi Marquina, que ha explicat que el reglament ja possibilita que estats membres aixopluguin països tercers. Mònaco també ha demanat, més recentment que no pas el Principat fins i tot, el suport de França. Tot plegat portarà en breu a expedir un nou document que agafarà el relleu al certificat actual, que el conseller general socialdemòcrata Jordi Font ha qualificat de “fotocòpia” o “precari” i que anant més enllà, el propi Martínez Benazet ha qualificat de “cutre”, “de broma” o “senzill”.\nEn tot cas, almenys fins al 14 d’agost, seran bons els certificats que expedeixi l’administració andorrana. I que es poden recollir després de la segona dosi, en el mateix moment de rebre-la, o a l’Oficina Covid o els centres d’atenció primària. Quan hi hagi alguna evolució que faci imperatiu canviar el certificat s’anunciarà amb temps. Perquè en unes setmanes s’incorporarà el codi QR. Molt probablement, primer serà el ‘cedit’ per França i, més endavant, tindrà reconeixement l’andorrà. “El procés serà menys llarg amb França”, ha reconegut Marquina.\nEl secretari d’Estat ha deixat clar que “el certificat serveix per acreditar una situació sanitària personal i per accelerar els tràmits, especialment amb el QR”, en les zones duaneres. Això no treu, però, que “cada país pot imposar altres elements, altres exigències”. Martínez Benazet ja ha deixat clar que Andorra no farà cap control específic a la duana, però sí que pot requerir alguna prova PCR o TMA negativa en determinades situacions, com ja s’ha anat fent fins l’actualitat. L’exigència d’una prova diagnòstica negativa és imperiosa si no es disposa del certificat de vacunació per anar a la majoria de llocs.\nEl ministre i el secretari d’Estat també han anunciat que l’APP salut, que serà “una extensió de la història clínica compartida” que en un primer moment, sobretot, tindrà la missió d’incloure el QR relatiu al certificat de vacunació com a element essencial, està molt avançada. “A dia d’avui existeix i està en fase de proves.” Molt aviat serà d’aplicació. L’aplicació serà d’accés lliure i per poder-la utilitzar caldrà obtenir un certificat digital.


Juan Fuster convocarà una consulta per a que Borriana transforme el centre - revistapoble.net\nMay 21, 2019 | .Borriana, MUNICIPALS\nEl candidat del PP per Borriana llançarà un concurs de idees per a dinamitzar l’àrea comercial i remodelarà parques i jardins com el de Quarts de Calatrava\nJuan Fuster deixarà en mans de la ciutadania el projecte que ha de transformar i dinamitzar la zona centre. L’objectiu és que “siguen els meus veïns els que definisquen què futur desitgen perquè el cor comercial de la nostra ciutat torne a bategar, perquè es potencie el centre que és una oportunitat i perquè es promocione la riquesa dels nostres comerços perquè la seua oferta és sinònim de prosperitat”.\nPer a Juan Fuster, “Borriana ha de desenganxar. La paràlisi i el tancament de negocis ha de donar pas a una nova etapa d’il•lusió i desenvolupament. I per a aconseguir-ho és fonamental comptar amb l’opinió dels nostres veïns”. El candidat del PP celebrarà una consulta ciutadana perquè els veïns decidisquen què futur desitgen perquè Borriana desenganxe. I ho farà després de convocar un concurs d’idees per a oferir diferents alternatives, “perquè desitge que els meus veïns decidisquen lliurement quin és la millor opció per a Borriana”.\nAquest projecte ambiciós forma part de la cartera “de reptes que la ciutat mereix aconseguir perquè ha de recuperar el lideratge que va ostentar durant anys en matèria comercial i d’oci”. I amb aquesta ambició “que és la que entusiasma a aquest equip de veïns per a treballar per Borriana, és la que garanteix que anem a aconseguir qualsevol objectiu que ens marquem”.\nFora dels despatxos, en el carrer, amb els veïns, el PP planteja remodelar i renovar parcs i jardins a més de zones de joc. “Volem espais enjardinats, que conviden a la trobada i a l’oci, al diàleg. I creiem que hi ha espais que mereixen una remodelació integral com demanden els veïns del parc Quarts de Calatrava”.\nPerquè tal com ha declarat Juan Fuster, “este és un projecte que abraça als ciutadans i que els escolta. Comptant amb els veïns assegurem l’èxit d’un programa que treballa des de la humilitat per a servir als veïns i ambiciona la prosperitat que mereix Borriana. Perquè el moment és ara de deixar arrere una etapa grisa i estancada per a mirar amb il•lusió i energia cap al futur que garantisca oportunitats”.


Face to Face: Mónica Moro i Enrique Burgos | Cornellà Creació\nby CornellàCreació Fòrum | Jun 9, 2017 | Face to face | 0 comments\nFace to face: Mónica Moro, Directora General Creativa McCann Espanya i Enrique Burgos, Precision & Marketing Europa Occidental a Coca-Cola\nMónica Moro: La bona creativitat no només guanya premis. Ven.\nEnrique Burgos: El consumidor ha d’entendre que el teu producte forma part de la seva vida.\nClasse magistral sobre el món del màrqueting i la creativitat la que ens han donat Mónica Moro i Enrique Burgos avui en el marc del Cornellà Creació davant d’un fòrum amb gairebé dos-cents assistents en el WTC Almeda Park. Ella, directora general creativa en McCann Espanya, agència líder a nivell mundial, ell, responsable de màrqueting relacional de Coca-Cola en Europa Occidental amb 14 països en cartera. Un face to face que ens ha fet reflexionar sobre el món de la publicitat avui dia. Tots dos comparteixen la idea que el sector ha canviat molt en els darrers anys i en la seva xerrada han fet un recorregut sobre els diversos tòpics desmitificant alguns i reconstruint altres. També donen tips del que es fa avui dia i sobre les estratègies de moda i sobre les tendències que segueixen les marques líders.\nMónica Moro apel·la a la necessitat de recórrer a l’ús de missatges que siguin rellevants per a la societat, per a la gent. Les marques tenen que parlar d’allò que parla la gent. Per poder arribar al consumidor Enrique Burgos dóna rellevància a conèixer el client, catalogar-lo per tal que el missatge que rebi sigui l’adequat i en el moment precís. Posa com a exemple el grup de població adolescent. Com fer que el teu missatge sigui atractiu per al jovent sense que el considerin intrusiu. Les marques hem de veure com aconseguir-ho, afirma. Les marques s’han d’adaptar als nous llenguatges, als nous canals per poder arribar on volen, tenir present els canvis de consum i adaptar-nos per aconseguir captar l’atenció.\nLa creativa de McCann confirma que la tendència és fer una publicitat que no sembli publicitat i les marques han de demostrar la seva habilitat per parlar en el llenguatge de la gent i de les temàtiques que preocupen a les persones.\nAltres ítems tractats han estat la importància de les idees, la incidència que poden arribar a tenir els youtubers o instagramers en els hàbits de consum, o sobre com fixa l’atenció el consumidor en la publicitat.\nMónica Moro, ha rebut més d’un centenar de premis nacionals i internacionals i dos Premis Ondas. Ella figura en la llista del Top Talent del Big Won Creative Ranking i ha estat nomenada com a millor Talent Sub41 escollida com a ‘creativa ideal’ entre més de dos cents anunciants. Recentment , l’estudi de la consultora Scopen l’ha qualificat com la creativa més admirada d’Espanya, el primer cop que, en 40 anys. apareix una dona en el llistat dels més grans. En l’actualitat la seva feina continua lligada a McCann Espanya, agència líder en creativitat publicitària. Entre les seves campanyes més populars apareixen treballs per marques com Ikea, Campofrío o Coca-Cola.\nEnrique Burgos en l’actualitat ocupa el càrrec de Precision & Marketing per a Europa Occidental. La seva feina està centrada en el desenvolupament estratègic i gestió de màrqueting relacional en tota la cartera de Coca-Cola en catorze països. La seva feina sempre ha girat entorn al màrqueting des d’agències, gestionant projectes de fidelització i incentius per a marques com Toyota, General Elèctric o Nestlé, entre altres. També té una extensa faceta acadèmica destacant la seva col·laboració amb ESADE Business School.


"La restauració ha potenciat els valors patrimonials de Casa Batlló" | Casa Batlló\n"La restauració ha potenciat els valors patrimonials de Casa Batlló"\nAmílcar Vargas és expert en Patrimoni Cultural i Museus i col·labora amb Casa Batlló per preservar i difondre els valors d'aquesta obra inclosa per la UNESCO a la llista de Patrimoni Mundial. En aquesta entrevista ens parla dels reptes i obligacions de gestionar un bé que és herència de la humanitat i de l'última restauració duta a terme a la Casa.\nLa Casa Batlló és Patrimoni Mundial des de 2005, per què?\nÉs Patrimoni Mundial perquè posseeix un valor universal excepcional i compleix amb els criteris d’autenticitat i integritat estipulats per la UNESCO a la Convenció per a la protecció del Patrimoni Mundial de 1972. En breus paraules, l’obra d’Antoni Gaudí, en què es va incloure la Casa Batlló a 2005, compleix amb tres criteris de valor universal. Representa una excepcional i destacada contribució creativa al desenvolupament de l’arquitectura i la tecnologia de la construcció a finals del segle XIX i principis del XX. A més, mostra un important intercanvi de valors associats als corrents culturals i artístiques de la seva època. Finalment, la seva obra representa una sèrie d’exemples excepcionals de diferents tipus d’edificis: residències, cases, temples, palaus …\nQuè s’entén per “valor universal excepcional”?\n“Valor universal excepcional” vol dir que té una importància cultural i / o natural tan extraordinària que transcendeix les fronteres nacionals i cobra importància per a les generacions presents i futures de tota la humanitat. Per tant, la protecció permanent d’aquest patrimoni és de cabdal importància per al conjunt de la comunitat internacional. Aquesta definició està establerta en les normatives de la UNESCO i és el punt de partida per definir els criteris per a determinar aquests valors tant de tipus cultural com natural. La idea és que uns països s’ajudin a altres per preservar aquests llocs amb un valor universal excepcional que representen la nostra herència comuna com Humanitat.\nQuè implica ser Patrimoni Mundial?\nImplica un compromís per conservar el valor universal excepcional de l’obra, comunicant-ho al públic en general i transmetent per a les noves generacions. És una oportunitat per contribuir amb la protecció de la nostra herència comuna i un honor per als que tenen sota la seva responsabilitat el gran repte de preservar la seva integritat, autenticitat i valors. Tot això es fa seguint els més alts estàndards internacionals de conservació que marca la UNESCO i els seus òrgans consultius, el Ministeri de Cultura i Esport i el Departament de Cultura de la Generalitat de Catalunya.\nQuins organismes tenen cura del Patrimoni d’un país?\nEls responsables directes de tenir cura del patrimoni són els Estats on es troba el patrimoni en qüestió. En concret, ens referim als estats que van signar la Convenció del Patrimoni Mundial de 1972 i s’han compromès a implementar-la en els seus territoris. La Convenció és l’acord internacional amb més signants de tots els tractats internacionals de les Nacions Unides, amb un total de 193 estats. En aquest acord s’estableix el compromís de col·laborar entre els països per preservar aquesta herència comuna. A cada país els Estats es comprometen a desenvolupar normes i programes per protegir el patrimoni des dels àmbits legal i tècnic alineats amb les normes de la UNESCO i amb l’esperit de col·laboració internacionals que es proposa en la Convenció.\nQuines són les principals vies en què treballa Casa Batlló per preservar aquest patrimoni?\nCasa Batlló treballa en quatre àrees principals. La primera és la visibilitat patrimonial, que respon a la voluntat de comunicar aquest valor universal excepcional interna i externament. La segona és la responsabilitat patrimonial, que busca complir de manera exemplar determinats compromisos davant les diferents institucions. Això implica, per exemple, tenir un Pla de Gestió Integral, informar periòdicament a la UNESCO o tenir una gestió sostenible del turisme. En tercer lloc destacaria l’expansió global, des d’on busquem aprofitar les oportunitats per cooperar en l´àmbit internacional amb altres museus i llocs patrimonials. Finalment, hi ha l’àrea de restauració i investigació, que es centra en documentar el compliment de les normes de conservació i promoure la investigació científica a Casa Batlló.\nQuines són les accions més destacades de l’últim any?\nHem viscut una restauració exemplar que ens ha posicionat com un referent mundial i l’hem compartit amb centenars d’especialistes en patrimoni de diverses disciplines. Sens dubte, la restauració ha potenciat els valors patrimonials de Casa Batlló. També hem participat en esdeveniments destacats a nivell mundial com l’Assemblea General del Consell Internacional de Museus (ICOM), la trobada de gestors de Patrimoni Mundial Ibèric i el Congrés de la Xarxa de Càtedres UNESCO. Finalment, destacaria la nostra participació en el programa de Voluntaris del Patrimoni Mundial de la UNESCO. Hem estat el primer lloc a Espanya en ser acceptats en aquest programa en tota la seva història.\nQuins valors patrimonials ha potenciat la restauració?\nPrincipalment ha contribuït a ratificar l’autenticitat i el seu valor universal excepcional. Hem tornat a la Casa una major autenticitat, que ja estava prèviament justificada, a través d’estudis científics i la recuperació històrica mitjançant un programa de treball multidisciplinari únic. A més, en restaurar la Casa, hem fet noves troballes que aporten un material molt valuós de documentació i investigació. D’altra banda, hi ha un valor social molt destacat. Hem donat visibilitat de la restauració al públic local, oferint 100.000 entrades a 1 € així com visites guiades que expliquen els treballs realitzats, la història de la Casa i la seva arquitectura. Altres iniciatives d’abast global han estat la retransmissió en streaming d’aquests treballs i el desenvolupament de diferents continguts per explicar-los.\nEl nostre principal repte és el desenvolupament i implementació del Pla de Gestió 2020 – 2025, que és el nostre full de ruta per actuar en l’àmbit del patrimoni en els anys vinents. En aquest Pla s’incorporaran les noves normatives aplicables de la UNESCO, destacant els objectius del desenvolupament sostenible. D’altra banda, de forma immediata, continuarem recuperant i restaurant elements decoratius originals, un apassionant viatge als orígens que mai acaba. L’últim repte a destacar és el desenvolupament de programes educatius per fer arribar els valors d’aquesta casa a les generacions més joves de tot el món.\nEls patrimonis també han de ser sostenibles?\nPer descomptat. En aquest sentit l’Assemblea d’estats signants de la Convenció de 1972 van aprovar el 2015 que els estats han d’incloure la perspectiva del desenvolupament sostenible en els llocs Patrimoni Mundial i l’Agenda de Desenvolupament 2030 definida per les Nacions Unides, organisme del qual la UNESCO forma part. En 2024 els llocs Patrimoni Mundial a Europa han d’informar aquest organisme de les iniciatives dutes a terme, i encara són pocs els béns en l’àmbit mundial que estan treballant en aquesta direcció.\nAnterior La Casa Batlló comparteix el seu model de gestió patrimonial a la Conferència General de l'ICOM a Kyoto\nSegüent La Casa Batlló s'adhereix al programa "Compromís per la Sostenibilitat" de Biosphere Tourism


Gravina - Disseny de producte ubicat a Barcelona\nPassatge de Carsí 14\nHem dissenyat un jardí vertical per acompanyar al Piano/Bar de Campari durant la Barcelona design Week 2018.\nOBJECT SUBJECT 01 Objects that inspire working practice\n30 objectes seleccionats per 30 dissenyadors de producte. Una visió personal que reflecteix la seva filosofia de treball, i les fonts d'inspiració sobre alló físic que sovint es poden obviar en un món digital.Un projecte col·laboratiu comissariat conjuntament amb Ryan Board i Jordi Veciana. (know more)\nEl diumenge 22 d'abril del 2018 farem un Workshop juntament amb l'Ibai Velilla a l'exposició de la Joana Capella, Pa i Sal. Una exposició comissariada per l'Oriol Ocaña. (know more)\nEl 19 d'Abril participarem en la taula rodona ¿Com començar? en el II Fòrum UDE organitzat per la UPC de Barcelona (know more)\nMà Màquina Matèria. 08 de Febrer del 2018\nUna màquina feta amb impressió 3D amb un dit de làtex còpia del d'un artesà, deforma, dirigida per un dissenyador, els cilindres d'argila que l'artesà modela al torn. Què passa quan la tecnologia interromp el contacte del cos i l'argila? Mà, màquina, matèria. Amb Santiago Planella i Marc Vidal. Acció comisariada per Oriol Ocaña. (know more)\nParticipem en Tallers Oberts BCN\nEl divendres dia 20 de Novembre participarem en els Tallers Oberts BCN. Vine i coneix el nostre espai i com treballem. (know more)\nEls talents més joves de DiarioDESIGN.\nDiarioDesign ens selecciona com un dels deu joves creatius espanyols als quals seguir. (know more)\nParticipem en les jornades DEMO. Understanding design a Barcelona.\nEl dimecres 17 de Maig a les 19:00h presentem la instal·lació Rastro a l'escola Massana. Més informació a la web del Projecte Rastro (know more)\nHem creat un objecte únic per al Tinglao Market.\nVolem ensenyar-vos el nou porta-encens que hem dissenyat i per això us esperem el diumenge 7 de maig al carrer de la Mare de Déu dels Desemparats núm.3 de Barcelona. (know more)\nParticipem en la Fira de mobiliari i il·luminació d'Estocolm.\nDel 7 a l'11 de febrer ens pot venir a visitar a l'estand VH01:10 del Greenhouse a la Fira de mobiliari i il·luminació d'Estocolm. (know more)\nHem dissenyat uns maniquís per a l'exposició Vestir i Desvestir Cossos.\nEl museu Can Marfà de Mataró inaugura l'exposició Vestir i Desvestir Cossos. Fenomenologies d’Aparició per a la qual hem dissenyats uns maniquís. (know more)\nGravina és un estudi de disseny d’objectes de Barcelona.\nFem objectes honestos, accessibles i útils. Objectes amb formes, colors i materials atractius i amables. Objectes per usar, per mirar, per tocar. La vida està plena d’objectes. Alguns són prescindibles o superflus o freds. Gravina dissenya objectes perquè les persones hi estableixin lligams; objectes que voldríem que es quedessin per sempre amb nosaltres.


L'estigma social de l'alcoholisme i les dificultats de la seva recuperació - Real Academia Europea de Doctores\nDec 9, 2021 | Destacat, Medicina i cirurgia\nArticle publicat al portal especialitzat The Conversation el 12 de novembre del 2021\nFrancisco López Muñoz, professor de Farmacologia de la Universitat Camilo José Cela i acadèmic de número de la Reial Acadèmia Europea de Doctors-Barcelona 1914 (RAED), reflexiona sobre l’estigmatització social d’una malaltia com l’alcoholisme a l’article “¿Nos causan rechazo las personas adictas al alcohol?”, publicat al portal especialitzat The Conversation el passat 12 de novembre. L’acadèmic signa aquest article juntament amb Gabriel Rubio Valladolid, catedràtic de Psiquiatria de la Universitat Complutense de Madrid.\n“En un estudi realitzat a 14 països on es classificava el grau d’estigma a què s’enfrontaven diferents col·lectius, el fet de ser alcohòlic o drogodependent ocupava les primeres posicions. El consum de substàncies sovint s’associa amb altres condicions de salut també estigmatitzades, com el VIH i la sida, l’hepatitis i diversos problemes socials. La criminalització dels comportaments relacionats amb l’ús de drogues sembla legitimar la condemna moral. Aquests estereotips fan que la vergonya i la culpa per haver desenvolupat la dependència alcohòlica afavoreixin la seva internalització. Això dificulta la sol·licitud d’ajuda i la recerca de tractament per solucionar els problemes provocats per l’alcohol”, inicien els dos autors la reflexió.\nEls especialistes exposen els resultats de la primera enquesta duta a terme a Espanya per determinar el grau d’estigma de la nostra societat cap a l’alcoholisme i altres condicions clíniques, elaborada per la Societat Espanyola de Psiquiatria Clínica i l’Associació In Recovery. Les conclusions són clares: l’addicció a l’alcohol és la més rebutjada per als rols de persones fora de l’entorn familiar. Els enquestats van considerar aquesta addicció i la sida com les condicions més rebutjades per a persones amb qui poder conviure, treballar o que ens representin o tinguin cura. Tenir la sida va provocar més rebuig que l’addicció a l’alcohol per patir-la un mateix o algun dels nostres familiars. Els percentatges de màxim rebuig se situaven per sobre del 20% dels enquestats per a tots els rols, cosa que indica un grau important de rebuig cap a l’alcoholisme.\nPer a López Muñoz i Rubio Valladolid, aquesta visió social de l’alcoholisme es tradueix en els addictes en baixa autoestima, menor autoeficàcia per evitar recaigudes, augment de l’estrès, més desànim per aconseguir metes relacionades amb la recuperació, escàs seguiment de les recomanacions per sol·licitar ajuda i pobra adherència als tractaments duts a terme per grups d’ajuda mútua o pels professionals. Davant d’aquesta realitat, els autors insten la posada en marxa d’iniciatives com les que proposa In Recovery, on s’aconsella visibilitzar les facetes positives de les persones en recuperació i la seva interacció amb la societat.\nPreviousL’església de Barcelona que actua com a hospital de campanya dels més necessitats\nNextL’aportació al coneixement científic d’Alfons X el Savi, el rei astrònom


Carnet A2 a Les Llosses - FOR VIA, Formació Viària\nCarnet A2 a Les Llosses\nDescobreix que facil és treure't el Carnet A2 a Les Llosses amb FOR VIA autoescoles. Disposem de diversos centres a les comarques Gironines. Amb FOR VIA, tot són avantatges: aula online, formació personalitzada i facilitats de pagament. La millor opció per obtenir el Carnet A2 a Les Llosses\nTreballem una formació de qualitat i als nostres centres trobaràs un equip de professionals compromesos i dedicats al teu aprenentatge. Uns formadors amb experiència que sabran transmetre't les millors indicacions i donar-te tot el suport necessari per aconseguir el teu objectiu.Estas interessat en el Carnet A2 a Les Llosses ? FOR VIA Formació Viària és la teva autoescola de confiança.


Participació, informació i promoció de programes de qualitat dels aliments. Departament d’Agricultura, Ramaderia, Pesca i Alimentació\nParticipació, informació i ...\n7733 - 7733_Ajuts per al foment de les activitats de promoció dels programes de qualitat Departament d'Agricultura, Ramaderia, Pesca i Alimentació agricultura\nAjuts de promoció i certificació pels consells reguladors de programes de qualitat: denominació d'origen o indicació geogràfica protegida (DOP o IGP), de producció ecològica (PAE) o de producció integrada (PI)\nL’objecte dels ajuts és donar suport als productors que gaudeixen d’un distintiu comunitari de denominació d’origen protegida (DOP) i indicació geogràfica protegida (IGP), inscrits en el registre comunitari corresponent incloses les vitivinícoles, els productors de la producció agrària ecològica (PAE) i els de la producció integrada (PI) mitjançant els ajuts següents:\nA la participació per primer cop dels agricultors/es actiu/s i agrupacions d’agricultors/es en un programa de qualitat dels aliments, d’ara endavant, operació 1.\nA l’organització d’activitats d’informació i promoció dels programes de qualitat dels aliments, d’ara endavant, operació 2.\nTermini: del 25 de juny al 23 de juliol de 2018, ambdós inclosos.\nEls ajuts per a la participació en programes de qualitat dels aliments (operació 1):\nSón persones beneficiàries els agricultors/es actius/ves, d'acord amb l'article 8 del Reial decret 1075/2014, de 19 de desembre, i agrupacions d'agricultors/es que participen per primer cop en un programa de qualitat dels aliments. Aquestes persones poden sol·licitar l’ajut els cinc anys posteriors a la data d’inscripció en el respectiu programa de qualitat.\nSón sol·licitants d'aquests ajuts els Consells Reguladors (entitats sense ànim de lucre, que tinguin productors de base inscrits en els seus registres) que representen els agricultors/es i ramaders/es inscrits en el programa de qualitat.\nEls ajuts per a les activitats d'informació i promoció (operació 2):\nPoden ser beneficiàries i sol·licitants d'aquest ajuts els consells reguladors i les federacions de consells reguladors dels programes de qualitat dels aliments.\nSol·licitar la subvenció 2018/19\nSol·licitar el pagament de la subvenció 2016/17


AQUÍ ESTIC SENYOR, ENVIA'M.... ~ MISSIONS TERRASSA\nAQUÍ ESTIC SENYOR, ENVIA'M....\nPublicado 16:10 Por Misiones Terrasa\n"Impulsats per l'Esperit..." Així titula el Papa Francesc el seu missatge per la 54 Jornada Mundial d'oració per les vocacions que celebrarem el pròxim 7 de maig. És l'Esperit de Déu el que mou els cors per anar a evangelitzar. La dimensió missionera neix de l'entranya de la fe. És Déu mateix el que crida i envia. La vocació no és alguna cosa afegida: és fruit de l'amor de Déu que contínuament està cridant als homes.\n"Aquí estic, envia'm..." La crida a una vida d'especial consagració: a la vida consagrada o al sacerdoci implica una resposta de docilitat i confiança. És el compromís per deixar a un costat la tranquil·litat d'una vida més o menys acomodada, i sortir a la trobada d'altre per portar-li a Déu.\nEn aquest dia en el qual se celebren conjuntament dues jornades missioneres: la d'oració per les vocacions i la de vocacions natives, amb la finalitat de promoure l'oració i la col·laboració perquè Déu enviï noves vocacions a la seva Església i perquè les vocacions naixents als territoris de missió tinguin els recursos necessaris per a la seva formació i sosteniment. El cartell recull aquests dos aspectes amb les fotografies.\nLa fotografia general, en l'angle inferior dret, visibilitza l'alegria dels qui han decidit seguir al Mestre. Així neixen les vocacions: en un ambient d'alegria, oració i comunió. Tots caminen junts, compartint la seva fe.\nTres fotos de vocacions: vocació al sacerdoci, per estar prop del germà; vocació a la vida consagrada, amb un grup de joves que mostra la seva alegria després d'haver respost: "aquí estic, envia'm", i vocacions natives en un lloc de missió, que reflecteixen aquesta mateixa alegria després de descobrir que la vida recobra el seu sentit si es lliura als altres.


Mataró recupera, aquest any, la nit de Nadal, el Ball del Gall. Ho fa amb motiu del vintè aniversari de la seva primera edició, de la mà dels Ministrils de la Palla, grup de folk festiu antecessor de La Coixinera que el va protagonitzar durant sis anys. El Ball del Gall agafa el nom de la missa típica d’aquesta nit i se celebra quan aquesta acaba, a quarts de dues de la matinada.\nVol ser un nou element de cultura popular dins el cicle festiu del Nadal mataroní i alhora servirà per recuperar en directe els Ministrils de la Palla 20 anys després del seu naixement i escenificar el seu relleu en el grup ‘Barram’, que n’agafarà el testimoni per seguir amb la tradició del Ball del Gall els pròxims anys.\nFins dimecres a la tarda mateix segueix obert el Verkami per pagar el Ball, que anava camí de ser un èxit. És una manera de demanar la complicitat dels mataronins per assegurar poder recuperar aquest ball com a tradició retrobada la nit de Nadal. Entre les recompenses per col·laborar amb el Verkami hi ha l’obtenció d’un CD amb les gravacions dels Ministrils entre les quals destaca la cançó ‘Fogonades’ que sona cada Sant Jordi a la ciutat.